Di tazwara Utudert, yella yettidir ɣer imawlan-is di taddart, alami d asen i yezweǧ i yuɣal yenceggal. Tameṭṭut-is tessuli-as aman d asawen. Tekkes-as taddart-is, tawacult-is, d yemddukal-is. Tebɣa ad-as ternnu ula d tamagit-is, imi ur tettsemi ara isem n leqbayel i mmis. Dɣa Utudert, ur as-taɛjib temɛict am ta: A Massa, tameddurt am ta, ur as-zmireɣ! Ansi i skkiɣ d asawen.. (Sb. 74) yella yeṣber. Maca nettat simmal d zyada, syin Utudert yuɣal iccetka i yiḍulan-is, maca ulac d acu i d-yewwi d amaynut yufa aḍeggal-is am yelli-s. Syin idyeddem tikti-nni n berru akken ad yerr tilelli-is: Asmi ara berriɣ deg-s, ad uɣalaɣ am zik, ad afeɣ iman-iw.. (Sb. 31) Syin yuɣal icureɛ-itt zdat n taɣdemt.